
	1.
	Likumprojekts (grozījumi)
8.
	Iebildums
Vietējo pašvaldību referenduma likuma 19.panta sestā daļa noteic, ka balsotājiem, kuriem piemērots ar brīvības atņemšanu saistīts drošības līdzeklis, kā arī personām, kuras atrodas īslaicīgās aizturēšanas vietās, balsošana tiek organizēta šo balsotāju atrašanās vietā šā panta pirmajā un piektajā daļā noteiktajā kārtībā. Šo balsotāju iesniegumus attiecīgajai vēlēšanu komisijai nogādā iestādes administrācija.
Minētajā likumā nav detalizēti noteikta kārtība, kādā rīkojas ieslodzījuma vietas administrācija, organizējot balsošanu ieslodzījuma vietās, tai skaitā nav noteikts, kā ieslodzījuma vietas administrācija, saņemot personas iesniegumu, pārbauda, vai persona ir balsstiesīga.
Turklāt, ja ieslodzītā personas lietai nav pievienots personas apliecinošs dokuments, ieslodzījuma vietas administrācijai nepieciešams pārbaudīt personas identitāti. Personas identitāti pārbauda ne tikai pārbaudot personas vārdu, uzvārdu, personas kodu, valstisko piederību, bet arī personas fotoattēlu. Ņemot vērā, ka Fizisko personu reģistrā netiek uzkrātas ziņas par personu fotoattēliem, bet tās tiek uzkrātas Personu apliecinošu dokumentu informācijas sistēmā, ieslodzījuma vietu administrācijai balsošanas organizēšanai ieslodzījuma vietās nepieciešama piekļuve Fizisko personu reģistram un Personu apliecinošu dokumentu informācijas sistēmai, izmantojot Personu datu pārlūku, kas ir datorprogrammas komplekts, kas nodrošina tiešsaistes režīmā vizuāli apskatīt personas datus gan Fizisko personu reģistra, gan no Personu apliecinošu dokumentu informācijas sistēmas, tādējādi nodrošinot ieslodzītās personas identitātes pārbaudi, ja tās lietā nav pievienots personu apliecinošs dokuments.
Piedāvātā redakcija
Nepieciešams papildināt likumprojektu, paredzot normatīvo regulējumu, kas noteiktu, kā ieslodzījuma vietas administrācija, saņemot personas iesniegumu, pārbauda, vai persona ir balsstiesīga un tās identitāti, ja personas lietā nav pievienots personu apliecinošs dokuments.
	Jūlija Paudrupe-Paudere (IeVP)

	2.
	Likumprojekts (grozījumi)
 Papildināt 19. pantu ar astoto daļu šādā redakcijā:

“(8) Balsotājiem, kuriem kā drošības līdzeklis piemērots apcietinājums vai kuri izcieš ar brīvības atņemšanu saistītu sodu Latvijas Republikā ārpus pašvaldības teritorijas, kurā notiek attiecīgais referendums, organizē balsošanu Centrālās vēlēšanu komisijas noteiktajā kārtībā.”.
 
	Iebildums
Lūdzam papildināt likumprojektu ar jaunu grozījumu  likuma 19. panta sestajā daļā, papildinot to pēc vārda "līdzeklis" ar vārdiem "vai kuri izcieš ar brīvības atņemšanu saistītu sodu".
Šobrīd likuma 19. panta sestā daļa attiecas uz gadījumiem, kad balsotāji atrodas pašvaldības teritorijā, kurā notiek referendums, un noteic, ka balsotājiem, kuriem piemērots ar brīvības atņemšanu saistīts drošības līdzeklis, kā arī personām, kuras atrodas īslaicīgās aizturēšanas vietās, balsošana tiek organizēta šo balsotāju atrašanās vietā šā panta pirmajā un piektajā daļā noteiktajā kārtībā. 
Likumprojekta 8. pantā ietvertā likuma 19. panta jaunā astotā daļa nosaka balsošanas organizēšanas kārtību, ja balsotāji, kuriem kā drošības līdzeklis piemērots apcietinājums vai kuri izcieš ar brīvības atņemšanu saistītu sodu, atrodas ārpus pašvaldības teritorijas, kurā notiek attiecīgais referendums.
Taču, skatot abas minētās daļas kopsakarā, tajās nav noteikta kārtība, kādā tiek organizēta balsošana personām, kuras izcieš ar brīvības atņemšanu saistītu sodu un atrodas pašvaldības teritorijā, kurā notiek referendums. Ņemot vērā minēto, likumprojektu nepieciešams papildināt ar atbilstošiem grozījumiem Likuma 19. panta sestajā daļā.
Piedāvātā redakcija
-
	Laura Šileikiste (TM)

	3.
	Likumprojekts (grozījumi)
 Papildināt 19. pantu ar astoto daļu šādā redakcijā:

“(8) Balsotājiem, kuriem kā drošības līdzeklis piemērots apcietinājums vai kuri izcieš ar brīvības atņemšanu saistītu sodu Latvijas Republikā ārpus pašvaldības teritorijas, kurā notiek attiecīgais referendums, organizē balsošanu Centrālās vēlēšanu komisijas noteiktajā kārtībā.”.
 
	Iebildums
Šobrīd likuma 19. panta sestā daļa noteic, ka balsotājiem, kuriem piemērots ar brīvības atņemšanu saistīts drošības līdzeklis, kā arī personām, kuras atrodas īslaicīgās aizturēšanas vietās, balsošana tiek organizēta šo balsotāju atrašanās vietā šā panta pirmajā un piektajā daļā noteiktajā kārtībā. 
Attiecīgi likumprojekta 8. pantā ietvertā likuma 19. panta jaunā astotā daļa nosaka balsošanas organizēšanas kārtību, ja balsotāji, kuriem kā drošības līdzeklis piemērots apcietinājums vai kuri izcieš ar brīvības atņemšanu saistītu sodu, atrodas ārpus pašvaldības teritorijas, kurā notiek attiecīgais referendums. Taču minētajā regulējumā nav noteikta balsošanas kārtība personām, kuras atrodas īslaicīgas aizturēšanas vietā, taču atrodas ārpus pašvaldības teritorijas, kurā notiek attiecīgais referendums.
Ņemot vērā minēto, lūdzam papildināt likumprojektu ar atbilstošu regulējumu, vai arī papildināt anotāciju ar pamatojumu, kāpēc likumprojektā nav ietverti atbilstoši grozījumi.
Piedāvātā redakcija
-
	Laura Šileikiste (TM)

	4.
	Likumprojekts (grozījumi)
 papildināt 3. punktu ar otro teikumu šādā redakcijā:

“Pašvaldības referenduma nodrošināšanai līdz 2025.gada 31.jūlijam Pilsonības un migrācijas lietu pārvalde, Tiesu administrācija un Valsts reģionālās attīstības aģentūra apgabala vēlētāju sarakstu izveido un nodot vēlēšanu komisijai Centrālās vēlēšanu komisijas noteiktajā kārtībā.”;

 
	Iebildums
Pievienojamies Tiesu administrācijas iebildumā norādītajam. Proti, Tiesu administrācijas kompetencē neietilps vēlētāja saraksta izveide. Ņemot vērā minēto, lūgums precizēt likumprojektu, norādot, ka Tiesu administrācija pēc nepieciešamības var izsniegt tās rīcībā esošos datus no Valsts vienotās datorizētās zemesgrāmatas vēlētāju saraksta izveidei.
Piedāvātā redakcija
-
	Kristīne Alberinga (TM)

	5.
	Likumprojekts (grozījumi)
 papildināt 3. punktu ar otro teikumu šādā redakcijā:

“Pašvaldības referenduma nodrošināšanai līdz 2025.gada 31.jūlijam Pilsonības un migrācijas lietu pārvalde, Tiesu administrācija un Valsts reģionālās attīstības aģentūra apgabala vēlētāju sarakstu izveido un nodot vēlēšanu komisijai Centrālās vēlēšanu komisijas noteiktajā kārtībā.”;

 
	Iebildums
Informējam, ka Tiesu administrācijas kompetencē neietilps vēlētāja saraksta izveide. Ņemot vērā minēto, lūgums precizēt likumprojektu, norādot ka Tiesu administrācija pēc nepieciešamības var izsniegt tās rīcībā esošos datus no Valsts vienotās datorizētās zemesgrāmatas vēlētāju saraksta izveidei.
Piedāvātā redakcija
-
	Māris Kumerdanks (TA)

	6.
	Likumprojekts (grozījumi)
 Izteikt 4. panta trešo daļu šādā redakcijā:
“(3) Balsošana pašvaldības referendumā notiek klātienē pašvaldības vēlēšanu iecirkņos un iepriekšējā balsošana notiek elektroniski. Iepriekšējai balsošanai izmanto iepriekšējās balsošanas e-pakalpojumu (turpmāk — balsošanas  e-pakalpojums). Balsošanas  e-pakalpojuma pārzinis ir Valsts reģionālās attīstības aģentūra.”

 
 
	Priekšlikums
Lūdzam precizēt likumprojekta normu, paskaidrojot, kas ir domāts ar “balsošanas  e-pakalpojums ” - vai tas ir valsts informācijas sistēma, vai valsts platforma, vai elektroniskais pakalpojums portālā www.latvija.gov.lv, vai cits.
 
Piedāvātā redakcija
-
	Anna Samuseviča (TM)

	7.
	Anotācija (ex-ante)
4.1. Saistītie tiesību aktu projekti
	Priekšlikums
Aicinām vērtēt, vai šis likumprojekts tiešām ir saistīts ar visiem norādītajiem likumprojektiem, vai tikai ar likumprojektu "Grozījumi Vēlētāju reģistra likumā" (24-TA-482).
Piedāvātā redakcija
-
	Ilze Brazauska (TM)

	8.
	Anotācija (ex-ante)
4.2. Cita informācija
	Priekšlikums
Aicinām anotācijas 4.2.punktā norādīt, kuri likumprojekti virzāmi vienotā likumprojektu paketē.
Piedāvātā redakcija
-
	Ilze Brazauska (TM)

	9.
	Anotācija (ex-ante)
7.1. Projekta izpildē iesaistītās institūcijas
	Priekšlikums
Lūdzam papildināt izpildē iesaistīto institūciju uzskaitījumu ar Tiesu administrāciju, pašvaldībām, vēlēšanu komisijām.
Piedāvātā redakcija
-
	Ilze Brazauska (TM)



